Javaslat: a Tanács rendelete a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról /* COM/2009/0003 végleges */





[pic] | AZ EURÓPAI KÖZÖSSÉGEK BIZOTTSÁGA | Brüsszel, 15.1.2009 COM(2009) 3 végleges Javaslat: A TANÁCS RENDELETE a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról (előterjesztő: a Bizottság) INDOKOLÁS 1) A javaslat háttere - A javaslat indokai és célkitűzései E tanácsi rendelettervezet célja azon egyes monitor-típusokra kivetett jelenlegi autonóm vámok felfüggesztésének módosítása, melyekre vonatkozóan a vámokat 2008. december 31-ig autonóm módon felfüggesztették. - Általános háttér A vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról szóló, 2007. március 19-i 301/2007/EK tanácsi rendeletet korlátozott ideig teljes mértékben felfüggesztette a 8528 59 90 KN-kód alá besorolt, folyadékkristályos képernyő-technológiával készült, 48,5 cm vagy annál kisebb képernyő átmérőjű és 4:3 vagy 5:4 képarányú monitorokra vonatkozó, a Közös Vámtarifa szerinti autonóm vámokat. Ez az intézkedés 2008. december 31-én hatályát veszti. Az európai ipar szereplői által benyújtott javaslatok a fogyasztók érdekeit is szem előtt tartó vizsgálata után, , a Bizottság úgy határozott, hogy javaslatot tesz a jelenlegi autonóm vámok felfüggesztése hatályának kiterjesztésére a legfeljebb 55,9 cm (azaz 22 hüvelyk) képátlójú színes monitorokra (ideértve a 1:1 és 16:10 képarányú monitorokat is), valamint a legfeljebb 77,5 cm (azaz 30,5 hüvelyk) képátlójú fekete-fehér és egyéb monokróm monitorokra vonatkozóan. - Hatályos rendelkezések a javaslat által szabályozott területen A Tanács 2658/87/EGK rendelete a vám- és a statisztikai nómenklatúráról, valamint a Közös Vámtarifáról. A Tanács 2007. március 19-i 301/2007/EK rendelete a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról. Ez a tanácsi rendelet 2008. december 31-én hatályát veszti. - Összhang az Unió egyéb szakpolitikáival és célkitűzéseivel Ezen javaslat összhangban van a külkereskedelmi és iparpolitikával. 2) Konzultáció az érdekelt felekkel és hatásvizsgálat - Az érdekelt felekkel folytatott konzultáció A konzultáció módszerei, a főbb célágazatok és a válaszadók általános jellemzői A Vámkódex Bizottság vám- és statisztikai nómenklatúra részlege (Mechanikai/Vegyes ágazat). EICTA (Európai Információ-, Kommunikációtechnológiai és Szórakoztatóipari Szövetség). A válaszok összefoglalása és figyelembevételük módja A javaslat összhangban van az érdekelt felek álláspontjával. - A szakvélemények összegyűjtése és felhasználása Az érintett tudományos- vagy szakterületek Vámnómenklatúra, külkereskedelmi és iparpolitika. Alkalmazott módszer A tagállamokat képviselő szakértőkkel folytatott megbeszélések. Konzultációk az EICTA-val. A konzultációba bevont főbb szervezetek/szakértők A Vámkódex Bizottság Tarifa- és Statisztikai Nómenklatúra Szekciója, valamint az EICTA. A beérkezett és felhasznált vélemények összefoglalása A fogyasztók érdekében, valamint a tagállamok és a harmadik országok közötti kereskedelem ösztönzése céljából a Közösség érdeke 2009. január 1-jétől egy két éves időszakra kiterjeszteni az egyes monitor-típusokra kivetett jelenlegi autonóm vámok felfüggesztését. A szakértői vélemény nyilvánosságát biztosító eszközök A javaslat kihirdetése. - Hatásvizsgálat A kereskedelem megkönnyítése. 3) A javaslat jogi elemei - A javasolt intézkedés összefoglalása A Tanács rendeletjavaslata a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról. - Jogalap A Szerződés 26. cikke. - A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ezért nem alkalmazható. - Az arányosság elve A javaslat a következő ok(ok)ból megfelel az arányosság elvének. A Szerződésben előírtak szerint ösztönzi a tagállamok és a harmadik országok közötti kereskedelmet és egyensúlyt teremt a gazdasági szereplők (közösségi gyártók és importőrök) kereskedelmi érdekei között az EK-WTO vámengedményeinek módosítása nélkül. - A jogi eszközök megválasztása Javasolt eszköz: tanácsi rendelet. Más eszközök a következő ok(ok) miatt nem lennének alkalmasak: Az EK-Szerződés 26. cikke értelmében az autonóm vámtételek felfüggesztését és a kontingenseket bizottsági javaslat alapján a Tanács hagyja jóvá minősített többséggel. 4) Költségvetési vonzat Be nem szedett vámok 350 millió EURO értékben. 5) ÜTEMEZÉS A bizottság szolgálatai által javasolt hozzávetőleges időzítés: A Tanács 2009 januárjában vagy februárjában fogadja el. A Hivatalos Lapban való közzététel: a javaslat elfogadása utáni lehető legrövidebb időn belül. Javaslat: A TANÁCS RENDELETE a vám- és a statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre és különösen annak 26. cikkére, tekintettel a Bizottság javaslatára[1], mivel: 1. A vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról szóló, 2007. március 19-i 301/2007/EK tanácsi rendelet[2] két éves időtartamra teljes mértékben felfüggesztette a 8528 59 90 KN-kód alá besorolt, folyadékkristályos képernyő-technológiával készült, 48,5 cm vagy annál kisebb képátlójú és 4:3 vagy 5:4 képarányú monitorokra vonatkozó, a Közös Vámtarifa szerinti autonóm vámokat. 2. A felfüggesztő intézkedés 2008. december 31-én lejár. 3. A fogyasztók érdekében, a termelés ésszerű fejlesztésének és a fogyasztás Közösségen belüli bővítésének biztosítása, valamint a tagállamok és a harmadik országok közötti kereskedelem ösztönzése céljából a Közösség érdeke, hogy a jelenlegi autonóm vámok felfüggesztését 2009. január 1-jétől két éves időtartamra meghosszabbítsa, és kiterjessze hatályát legfeljebb 55,9 cm (azaz 22 hüvelyk) képátlójú, valamint az 1:1 és a 16:10 képarányú monitorokra is. 4. Ugyanezek okból ugyancsak érdeke a Közösségnek, hogy 2009. január 1-jétől két éves időtartamra felfüggessze a legfeljebb 77,5 cm (azaz 30,5 hüvelyk) képátlójú, a színes monitorokkal azonos képarányú, fekete-fehér, illetve egyéb monokróm monitorokra vonatkozó autonóm vámokat. 5. Ezért a 2658/87/EGK tanácsi rendeletet[3] megfelelően módosítani kell. 6. Mivel az e rendelet által előírt felfüggesztések a 301/2007/EK rendelettel bevezetett és 2008. december 31-én lejáró felfüggesztések meghosszabbításai, és mivel a Bizottságnak nem érdeke az e felfüggesztés hatálya alá tartozó monitorok tarifális elbánásának megszakítása, e rendeletet 2009. január 1-jétől alkalmazni kell. ELFOGADTA EZT A RENDELETET: 1. cikk A 2658/87/EGK rendelet I. mellékletének második része XVI. szakaszának 85. árucsoportjában a 8528 59 10 KN-kód 3. oszlopa helyébe a következő szöveg lép: “14(*) ___________________ * A 2010. december 31-ig autonóm módon felfüggesztett vámtétel fekete-fehér, illetve egyéb monokróm monitorokra, amelyek: folyadékkristályos képernyő-technológiával készültek, Digital Visual Interface (DVI) vagy Video Graphics Array (VGA) csatlakozóval, illetve mindkettővel fel vannak szerelve, amelyek képátlója legfeljebb 77,5 cm (azaz 30,5 hüvelyk), 1:1, 4:3, 5:4 vagy 16:10 képaránnyal, 1,92 megapixelt meghaladó pixel felbontással, valamint legfeljebb 0,3 mm-es képpont-átmérővel. (TARIC-kód 8528 59 10 10)” 2. cikk A 2658/87/EGK rendelet I. mellékletének második része XVI. szakaszának 85. árucsoportjában a 8528 59 90 KN-kód 3. oszlopa helyébe a következő szöveg lép: “14(*) ___________________ * A 2010. december 31-ig autonóm módon felfüggesztett vámtétel színes monitorokra, amelyek folyadékkristályos képernyő-technológiával készültek, képátlójuk legfeljebb 55,9 cm (azaz 22 hüvelyk), 1:1, 4:3, 5:4 vagy 16:10 képaránnyal. (TARIC-kód 8528 59 90 40)” 3. cikk Ez a rendelet az Európai Unió Hivatalos Lapjában való kihirdetésének napján lép hatályba. Rendelkezéseit 2009. január 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben,.[…]-án/-én. a Tanács részéről az elnök PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ 1. A JAVASLAT CÍME: A Tanács rendeletjavaslata a vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról 2. KÖLTSÉGVETÉSI TÉTELEK: Alcím és jogcímcsoport: 12. alcím, 120. jogcímcsoport 3. PÉNZÜGYI HATÁS ( A javaslatnak nincs pénzügyi kihatása X A javaslatnak nincs pénzügyi hatása a kiadásra, viszont van a bevételre – a hatás a következő: Nehéz pontosan megbecsülni a vonatkozó saját forrásokat érintő veszteséget: lévén hogy ezen termékcsoporthoz jelenleg nem tartozik saját vámsor, nem álltak rendelkezésre megbízható statisztikai adatok a rendelettervezet által előírt követelményeknek megfelelő monitorok importjával kapcsolatban. A 2007. évi behozatal alapján a maximális bevételveszteség becsült összege 350 millió EURO. (millió EUR egy tizedes jegyig) Költségvetési tétel | Bevétel[4] | 12 hónapos időszak, kezdő időpont: éééé.hh.nn. | [n. év] | 120. cikk | Saját forrásokra gyakorolt hatás | 2009. január 1. | 350 millió | 4. CSALÁS ELLENI INTÉZKEDÉSEK A Közösségi Vámkódexben meghatározott rendes intézkedések alkalmazása. [1] HL C […], […], […] o. [2] HL L 81., 2007.3.22., 11. o. [3] HL L 256., 1987.9.7., 1. o. [4] A hagyományos saját források (mezőgazdasági vámok, cukorilletékek, vámok) tekintetében a feltüntetett összegeknek nettó összegeknek – azaz a 25 %-os beszedési költségek levonása utáni bruttó összegeknek – kell lenniük.